નવી દિલ્હીઃ આગામી વિધાનસભા ચૂંટણી પહેલા કોંગ્રેસમાં સીટની વહેંચણીને લઈને આંતરીક વિખવાદ પેદા થયો છે. પહેલા જ્યાં મધ્ય પ્રદેશણાં કોંગ્રેસના વરિષ્ઠ નેતાઓ વચ્ચેનો વિવાદ સામે આવ્યો હતો તો હવે છત્તીસગઢમાં સીટોની વહેંચણીને લઈને પાર્ટી કાર્યાલયમાં તોડફોડનો મામલો સામે આવ્યો છે. છત્તીસગઢના બિલાસપુરમાં તોડફોડ બાદ હવે રાયપુરમાં પણ તોડફોડના અહેવાલ સામે આવી રહ્યા છે. અહીં રાયપુર દક્ષિણની સીટ માટે ગત રાત્રે પાર્ટી કાર્યાલયમાં તોડફોડ કરવામાં આવી હતી.